Δορυφορική άποψη της περιοχής του Έλαζιγ.Ο **σεισμός στο Έλαζιγ το 2020** σημειώθηκε στις 20:55 τοπική ώρα (17:55 ώρα Γκρίνουιτς, 19:55 ώρα Ελλάδας) στις 24 Ιανουαρίου. Το μέγεθος του σεισμού ορίστηκε στα 6.7 ρίχτερ. Το επίκεντρο του σεισμού ήταν κοντά στην πόλη του Σίβριτζε στην επαρχία Έλαζιγ και έγινε αισθητό στις γειτονικές επαρχίες Ντιγιάρμπακιρ, Μαλάτειας, Αντιγιαμάν και Σαμψούντας. Έγινε αισθητός και σε γειτονικές χώρες όπως η Συρία, ο Λίβανος και το Ιράν. Το Αστεροσκοπείο Καντιλλί ανέφερε ότι ο σεισμός είχε μέγεθος 6.5 ρίχτερ. Τουλάχιστον 41 άτομα σκοτώθηκαν και περισσότερα από 1.600 τραυματίστηκαν.

Τεκτονική ανάλυση
-----------------

Το μεγαλύτερο μέρος της Τουρκίας βρίσκεται στην πλάκα της Ανατολίας, η οποία ωθείται προς τα δυτικά λόγω της σύγκρουσης μεταξύ της Αραβικής Πλάκας και της Ευρασιατικής Πλάκας. Αυτή η κίνηση προς τα δυτικά φιλοξενείται από δύο μεγάλες ζώνες ρηγμάτων, το ρήγμα της Βόρειας Ανατολίας στη βόρεια Τουρκία και το ρήγμα της Ανατολικής Ανατολίας προς τα νοτιοανατολικά. Η κίνηση των δύο ρηγμάτων έχει δώσει αρκετούς ισχυρούς και καταστροφικούς σεισμούς. Οι πιο πρόσφατοι ισχυροί σεισμοί που έχει δώσει το ρήγμα της Ανατολικής Ανατολίας ήταν ο σεισμός της Μπινγκιόλ το 2003 και του Έλαζιγ το 2010.

Σεισμός
-------

Χάρτης της πλάκας της Ανατολίας, το οποίο δείχνει την πλάκα της Ανατολικής Ανατολίας
Ο σεισμός είχε μέγεθος 6.7 ρίχτερ και βάθος 10 χιλιομέτρων σύμφωνα με το Προχωρημένο Εθνικό Σεισμικό Σύστημα, ενώ το παρατηρητήριο του Καντιλλί ανέφερε ένταση 6.5 ρίχτερ και βάθος 50 χιλιομέτρων. Η διάρκεια του σεισμού αναφέρθηκε ότι ήταν 40 δευτερόλεπτα. Ο παρατηρούμενος εστιακός μηχανισμός και το επίκεντρο τεκμηριώνουν ότι ο σεισμός προκλήθηκε από την κίνηση του ρήγματος της Ανατολικής Ανατολίας. Μετά τον σεισμό εντοπίστηκαν 200-400 μετασεισμοί.

Το επίκεντρο του σεισμού βρισκόταν κοντά στην πόλη του Σίβριτζε, 550 χιλιόμετρα ανατολικά της Άγκυρας. Η πόλη έχει πληθυσμό 4.000 κατοίκων, αν και βρίσκεται σε μια γενικά αραιοκατοικημένη περιοχή.

Ζημιά
-----

Κτίριο που κατέρρευσε στο Ελάζιγ
Τουλάχιστον 10 κτίρια κατέρρευσαν σε περιοχές των επαρχιών Έλαζιγ και Μαλάτειας, παγιδεύοντας τους ανθρώπους μέσα. Συνολικά οι αναφορές κάνουν λόγο για τουλάχιστον 22 θανάτους, με 18 στο Έλαζιγ και 4 στη Μαλάτεια. Τουλάχιστον 1.243 άνθρωποι τραυματίστηκαν, ως επί το πλείστον εντός των ορίων της επαρχίας του Έλαζιγ. 39 άνθρωποι διεσώθησαν από τα κτίρια που κατέρρευσαν. Ο σεισμός διέκοψε μια ζωντανή εκπομπή τοπικού καναλιού της Έδεσσας Μεσοποταμίας. Δεκάδες τραυματίες αναφέρθηκαν στις πόλεις Αντιγιαμάν, Καχραμάνμαρας, Ντιγιάρμπακιρ, Σανλιούρφα και Μπάτμαν. Μια φυλακή στο Αντιγιαμάν υπέστη ζημιές κατά το σεισμό και στη συνέχεια εκκενώθηκε.

Μια ηλικιωμένη γυναίκα διεσώθη αφού εγκλωβίστηκε για 19 ώρες κάτω από τα συντρίμμια. Η τουρκική Αρχή Διαχείρισης Καταστροφών και Εκτάκτων Αναγκών ανέπτυξε 400 ομάδες έρευνας και διάσωσης στις πληγείσες περιοχές, παράλληλα με ομάδες παροχής προμηθειών, αποστέλνοντας στις πληγείσες περιοχές 3.699 άτομα. Η Τουρκική Ερυθρά Ημισέληνος κινητοποίησε εκατοντάδες άτομα με προμήθειες έκτακτης ανάγκης για την περιοχή. Ο τούρκος πρόεδρος Ρετζέπ Ταγίπ Ερντογάν ακύρωσε την προγραμματισμένη παρουσία του στο Συμβούλιο Εξωτερικών Οικονομικών Σχέσεων. Ανταυτού επισκέφτηκε το Έλαζιγ στις 25 Ιανουαρίου 2020 όπου ήταν παρών στην κηδεία μητέρας και γιου που πέθαναν από τον σεισμό.

Παραπομπές
----------

1. 1 2 3  USGS.com (24 Ιανουαρίου 2020). «M 6.7 - 4km ENE of Doganyol, Turkey». United States Geological Survey. Ανακτήθηκε στις 24 Ιανουαρίου 2020.
2. ↑  «Turkey earthquake: At least 22 dead as buildings collapse». BBC. 25 Ιανουαρίου 2020. Ανακτήθηκε στις 25 Ιανουαρίου 2020.
3. 1 2  «24 Ocak Sivrice-Elaziğ Depremi». *Kandilli Observatory* (στα turkish). 25 Ιανουαρίου 2020. Ανακτήθηκε στις 25 Ιανουαρίου 2020. CS1 maint: Μη αναγνωρίσιμη γλώσσα (link)
4. ↑  «Death toll from earthquake in Turkey rises to 41». *Anadolu Agency*. 27 January 2020. Αρχειοθετήθηκε από το πρωτότυπο στις 2020-06-20.. Ανακτήθηκε στις 27 January 2020.
5. 1 2 3  «Powerful earthquake strikes eastern Turkey». BBC World. 24 Ιανουαρίου 2020. Ανακτήθηκε στις 24 Ιανουαρίου 2020.
6. 1 2 3  «Massive quake of magnitude 6.5 rocks Turkey's Elazığ». Daily Sabah. 24 Ιανουαρίου 2020. Ανακτήθηκε στις 24 Ιανουαρίου 2020.